KOMMISSIONENS BESLUTNING af 25. januar 1996 om ændring af kapitel 14 i bilag I til Rådets direktiv 92/118/EØF om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener i direktiv 90/425/EØF (Tekst af betydning for EØS) (96/103/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener i direktiv 90/425/EØF (1), senest ændret ved beslutning 95/339/EF (2), særlig artikel 15, stk. 2, og

ud fra følgende betragtninger:

Anvendelsen af de fastsatte foranstaltninger har medført nogle vanskeligheder ved samhandel med og indførsel af gylle, især for bedrifter i grænseområder; i lyset af erfaringere bør betingelserne for samhandel med og indførsel af gylle derfor ændres;

samhandel med og indførsel af uforarbejdet gylle kan være en kilde til spredning af dyresygdomme; derfor bør samhandel med og indførsel af gylle fra bestemte dyrearter forbydes;

under ganske særlige omstændigheder bør der dog være mulighed for at tillade samhandel med gylle; samhandelen bør foregå under de nationale myndigheders kontrol;

for klarheds skyld bør kapitel 14 i bilag I til direktiv 92/118/EØF omformuleres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Kapitel 14 i bilag I til direktiv 92/118/EØF affattes som angivet i bilaget til denne beslutning.

Artikel 2

Denne beslutning anvendes fra den 2. februar 1996.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 200 af 24. 8. 1995, s. 36.

BILAG

»KAPITEL 14

Gylle

I dette kapitel forstås ved gylle alle ekskrementer og/eller urin fra klovdyr, hovdyr og/eller fjerkræ med eller uden strøelse samt guano.

I. Uforarbejdet gylle

A. Samhandel med uforarbejdet gylle:

1. a) Samhandel med uforarbejdet gylle fra andre dyrearter end fjerkræ og hovdyr er forbudt undtagen gylle:

- der kommer fra en zone, som ikke er underkastet restriktioner på grund af en smitsom ondartet sygdom

- som under myndighedernes kontrol skal spredes på en bedrift, hvis jorder er delt af grænsen mellem to medlemsstater.

b) Som undtagelse fra litra a) kan en medlemsstat dog ved en særlig godkendelse tillade, at der på dens område indføres:

- gylle som er bestemt til at blive behandlet på en virksomhed, der er specielt godkendt til dette formål af myndighederne, med henblik på at fremstille produkter som omhandlet i punkt II. Ved godkendelsen tages gyllens oprindelse i betragtning

- gylle, som skal spredes på en bedrift. Denne type samhandel kan kun finde stede efter aftale med oprindelses- og bestemmelsesmedlemsstatens myndigheder. Ved godkendelsen tages det i betragtning, hvor gyllen stammer fra, og hvad den skal bruges til, ligesom der tages hensyn til beskyttelse af dyresundheden.

I disse tilfælde skal gyllen ledsages af et sundhedscertifikat, hvis udformning fastsættes efter proceduren i artikel 18.

2. Samhandel med uforarbejdet fjerkrægylle er underkastet følgende betingelser:

a) Gyllen skal komme fra en zone, der ikke er underkastet restriktioner på grund af Newcastle disease eller aviær influenza.

b) Desuden må uforarbejdet gylle, der kommer fra fjerkræflokke, som er vaccineret mod Newcastle disease, ikke forsendes til en region, der har fået status som »vaccinerer ikke mod Newcastle disease«, jf. artikel 12, stk. 2, i direktiv 90/539/EØF.

c) Gyllen skal ledsages af et sundhedscertifikat, hvis udformning fastsættes efter proceduren i artikel 18.

3. Samhandel med uforarbejdet hestegylle er ikke underkastet dyresundhedsmæssige betingelser.

B. Indførsel af uforarbejdet gylle:

Indførsel af uforarbejdet gylle er underkastet følgende betingelser:

1) Gyllen skal alt efter den pågældende dyreart opfylde betingelserne i punkt A, nr. 1, litra a).

2) Gyllen skal ledsages af et certifikat som omhandlet i artikel 10.

II. Forarbejdet gylle og produkter forarbejdet af gylle

Alle former for organisk gødning skal være således behandlet, at produktet er fri for patogener.

A. Samhandel med forarbejdet gylle og produkter forarbejdet af gylle er underkastet følgende betingelser:

1) Varen skal komme fra en virksomhed, der er godkendt af myndighederne.

2) Varen skal

- være fri for salmonella (ingen salmonella i 25 g forarbejdet produkt)

- være fri for enterobakterier (efter indholdet af aerobe kim: